<classify> Mwandishi wetu Dar es Salaam RAIS Dk. John Magufuli amefanya mabadiliko madogo ya Baraza laMawaziri kwa kumteua Mbunge wa Ilala, Mussa Azan Zungu kuwa Waziri wa Nchi,Ofisi ya Makamu wa Rais, Muungano na Mazingira na George Simbachawene kuwaWaziri wa Mambo ya Ndani ya Nchi. Katibu Mkuu Kiongozi, Balozi John Kijazi, alisema Simbachawene anazibanafasi ya Lugola ambaye uteuzi wake umetenguliwa, huku Zungu akiziba nafasi yaSimbachawene ambaye amehamishwa Wizara ya Mambo ya Ndani. Uteuzi wa Zungu ulitangazwa ikiwa ni saa chache tangu ashiriki haflaya uzinduzi wa nyumba za askari magereza Ukonga akiwa kama Mwenyekiti wa Kamatiya Ulinzi na Usalama, ambapo kwenye hotuba yake alisema huu ni mwaka wauchaguzi na hana wasiwasi kuwa Rais Magufuli atapita tena. UTEUZI WA MABALOZI Balozi Kijazi alisema Rais pia ameteua mabalozi watatu ambaowataiwakilisha Tanzania katika nchi mbalimbali, baada ya mabalozi katika vituohivyo aidha kumaliza muda wao au kufikisha umri wa kustaafu. Alisema walioteuliwa ni aliyekuwa Katibu Mkuu wa Mambo ya Ndani, Meja JeneraliJacob Kingu ambaye alijiuzulu juzi, na John Simbachawene aliyekuwa Ofisi ya Rais,Ikulu. Balozi Kijazi alisema Rais pia amemteua aliyekuwa Kamishna Jenerali waMagereza, Faustine Kasike kuwa balozi ambaye sasa nafasi yake itajazwa baadaye nakwamba vituo vyao vitatangazwa badaye. Rais pia amewaongezea muda wa miaka miwili mabalozi saba ambaowanaiwakilisha nchi katika nchi mbalimbali, ambao muda wao wa uwakilishi umekwisha,alisema Balozi Kijazi. Alisema mabalozi walioongezewa muda ni Balozi George Madafa Italia, LuteniJenerali Paul Mwela DRC, Job Masima Israel, Emmanuel Nchimbi Brazil, AsharoseMigiro Uingereza, Bebedict Mashiba Malawi na Sylvester Mabumba Comoro. Balozi Kijazi alisema Rais pia ametengua uteuzi wa Kamishna Jeneraliwa Zimamoto na Uokoaji, Thobias Andengenye na nafasi yake itajazwa baadaye. Alisema pamoja na kutengua uteuzi huo, Rais Magufuli pia ameagiza Takukuruwafanye uchunguzi wa haraka kuhusiana na mkataba uliosainiwa kati ya kampunikutoka nje ya nchi na Jeshi la Zimamoto na Uokoaji ambao hauna masilahi kwanchi.  <topic>: kitaifa 